भारतीय राष्ट्रपति चुनाव, २०१७

भारत में 17 जुलाई 2017 को राष्ट्रपति का चुनाव सम्पन्न हुआ तथा 20 जुलाई 2017 को मतों की गणना करके परिणाम घोषित किए गए। रामनाथ कोविंद भारत के 14वें राष्ट्रपति बने। राष्ट्रपति प्रणब मुखर्जी का कार्यकाल 24 जुलाई 2017 को समाप्त होने वाला था और स्वास्थ्य सम्बन्धी चिन्ताओं और बुढ़ापे के कारण उन्होने पुनः प्रत्याशी होने से मना कर दिया था।

बिहार के राज्यपाल रामनाथ कोविंद को भारतीय जनता पार्टी की ओर से सत्तारूढ़ राष्ट्रीय जनतांत्रिक गठबंधन का समर्थन प्राप्त था और उन्होंने मतदान में विपक्षी उम्मीदवार भारतीय राष्ट्रीय कांग्रेस की मीरा कुमार को हराया। कोविंद ने संघीय, राज्य और केंद्र शासित प्रदेशों के निर्वाचित सदस्यों के निर्वाचक मंडल से लगभग दो-तिहाई वोट हासिल किए और राष्ट्रपति के रूप में पाँच साल के कार्यकाल के लिए चुने गए। रामनाथ सिंह कोविंद जी का राष्ट्रपति कार्यकाल 25 जुलाई 2017 को शुरू हुआ।

 प्रतिक्रियाएं 

परिणाम घोषित होने के तुरंत बाद प्रधानमंत्री नरेन्द्र मोदी ने ट्वीट किया,"श्री राम नाथ कोविंद जी को भारत का राष्ट्रपति चुने जाने पर बधाई ! एक फलदायी और प्रेरणादायक कार्यकाल के लिए शुभकामनाएँ।"एक अन्य ट्वीट में उन्होंने कहा"श्री राम नाथ कोविंद जी को सांसदों और विभिन्न दलों से मिले व्यापक समर्थन से प्रसन्न हूं। मैं निर्वाचक मंडल के सदस्यों को धन्यवाद देता हूं।"

सन्दर्भ

भारत के पदाधिकारियों की सूची

बाहरी कड़ियाँ

श्रेणी:भारत के राष्ट्रपति
श्रेणी:2017 में भारत के चुनाव
__सूचीबद्ध__
__विषय_जोड़ें_कड़ी__